Xitoyga tashrifini boshlagan Shavkat Mirziyoyev, Chimyon yo‘lida yonib ketgan yuk mashinasi, farzandini Toshkentda 2000 dollarga sotishga rozi bo‘lgan ayol va kunning boshqa muhim xabarlari

11-mayning e’tiborga molik yangiliklari — “Daryo”ning kechki dayjestida.

 Kadr: YouTube
1. O‘zbekiston Prezidenti Shavkat Mirziyoyev Pekinga keldi. Ikki davlat bayroqlari bilan bezatilgan “Shoudu” xalqaro aeroportida oliy martabali mehmon sharafiga faxriy qorovul saf tortdi.
2. Fitch: O‘zbekiston banklarining ko‘pchiligi so‘m kursi pasayishiga bardoshli. Shu bilan bir vaqtda bir qator banklar milliy valyuta kursining sezilarli tarzda pasayishiga ta’sirchan hisoblanadi.
3. Video: Toshkentda 4 yoshli o‘g‘lini 2000 dollarga sotmoqchi bo‘lgan ayol qo‘lga olindi. Xaridor faqat 500 dollar berishga rozi bo‘lgan, oxir-oqibat ming dollar bergan.
4. Video: “Toshkent — Chimyon” yo‘lida yoqilg‘i tashuvchi yuk mashinasi yonib ketdi. Hodisa qanday yuz bergani noma’lum. Jabrlanuvchilar haqida ma’lumotlar yo‘q.
5. Video: Har jaladan so‘ng suvga to‘ladigan Toshkent ko‘chalari. Shaharda 6-may kuni kuzatilgan kuchli yomg‘irdan so‘ng bir qator markaziy ko‘chalarni suv bosdi.